Document ID: 32001D0385

32001D0385
L 137/30
JURNALUL OFÍCIAL AL UNIUNII EUROPENE
DECIZIA COMISIEI
din 4 mai 2001
de recunoaștere, în principiu, a finalizării dosarului prezentat pentru examinare detaliată în vederea includerii substanței RH 2485 (metoxifenozidă) în anexa I la Directiva Consiliului 91/414/CEE privind introducerea pe piață a produselor fitosanitare
[notificată cu numărul de înregistrare C(2001) 1179]
(text cu relevanță SEE)
(2001/385/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2000/80/CE a Comisiei (2), în special articolul 6 alineatul (3),
întrucât:
(1)
Directiva 91/414/CEE (denumită în continuare „directivă”) prevede elaborarea unei liste comunitare cu substanțele active autorizate pentru includerea în produse fitosanitare.
(2)
Rohm and Haas France SA a prezentat autorităților din Regatul Unit un dosar pentru substanța activă RH 2485 (metoxifenozidă) la data de 21 februarie 2000, în vederea obținerii includerii acesteia în anexa I la directivă.
(3)
Autoritățile din Regatul Unit au informat Comisia că, după o examinare preliminară, se pare că dosarul conține datele și informațiile solicitate prevăzute de anexa II la directivă. În plus, acestea consideră că acest dosar conține datele și informațiile solicitate în conformitate cu anexea III la directivă cu privire la un produs fitosanitar ce conține această substanță activă. Ulterior, în conformitate cu dispozițiile articolului 6 alineatul (2), solicitantul a trimis dosarul Comisiei și altor state membre.
(4)
Dosarul a fost trimis Comitetului permanent fitosanitar la data de 2 februarie 2001.
(5)
În conformitate cu articolul 6 alineatul (3) din directivă, este necesară confirmarea oficială la nivel comunitar cu privire la faptul că fiecare dosar conține, în principiu, datele și informațiile solicitate în conformitate cu anexa II și întrunește, pentru cel puțin un produs fitosanitar ce conține substanța activă respectivă, condițiile prevăzute de anexa III la directivă.
(6)
Această confirmare este necesară pentru a permite examinarea amănunțită a dosarului, precum și pentru a permite statelor membre să acorde autorizații provizorii pentru produsele fitosanitare ce conțin substanța activă respectivă, în conformitate cu articolul 8 alineatul (1) din directivă.
(7)
Prezenta decizie nu aduce atingere dreptului Comisiei de a cere solicitantului să prezinte statului membru raportor date și informații suplimentare pentru clarificarea anumitor puncte din dosar. Solicitarea de prezentare a datelor și informațiilor suplimentare nu afectează termenul final de prezentare a raportului menționat la motivul 9.
(8)
Statele membre și Comisia sunt de acord ca Regatul Unit să urmărească examinarea amănunțită a dosarului pentru RH 2485 (metoxifenozidă).
(9)
Regatul Unit prezintă un raport cu concluziile sale cu privire la examinare, însoțit de recomandări pentru includere sau neincludere și condiții referitoare la Comisie în cel mai scurt timp și în termen de un an de la data publicării prezentei decizii.
(10)
Măsurile prevăzute de prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Dosarul prezentat Comisiei și statelor membre de către Rhom and Haas France SA în vederea includerii substanței active RH 2485 (metoxifenozidă) în anexa I la Directiva 91/414/CEE, care a fost transmis Comitetului permanent pentru sectorul fitosanitar la data de 2 februarie 2001, conține, în principiu, datele și informațiile solicitate în conformitate cu anexa II la directivă. Dosarul conține datele și informațiile solicitate în conformitate cu anexa III la directivă cu privire la un produs fitosanitar ce conține substanța RH 2485 (metoxifenozidă), ținând seama de utilizările propuse.
Articolul 2
Prezenta decizie se adresează statelor membre.
Adoptată la Bruxelles, 4 mai 2001.

Labels: 0
3
6